
יו"ר הכנסת, ח"כ ריבלין ראובן
אדוני היושב ראש,

אבקש להעלות על סדר יומה של הכנסת הצעה דיון מהיר  בנושא:

תיכון מקיף חדש אקראא בלקיה פועל כשנתיים בתנאים בלתי נסבלים
דברי הסבר:

בית הספר המקיף החדש אקראא בלקיה, שהתפתח כחטיבת ביניים צומחת בו כיום כ- 560 תלמידים וכולם בקרוואנים. בית הספר פועל זאת שנה שנייה בתנאים בלתי נסבלים.

כיום דחוסות במתחם המוסד 16 כיתות שכולן בקרוואנים, אין חדר מחשבים, אין חדר מעבדה, אין ספריה, אין מחסן, אין מקלט או חדר ביטחון, אין מגרש משחקים או שטח ספורט, אין חשמל תקין, החצר אינה מרוצפת כי אם מכוסה אבנים גדולות, המבנה אינו מחובר לצנרת ביוב, ובחורף הופיעו מרחבי בוץ בחצר בית הספר. בהעדר תחנות הסעה מסודרות והבחנה ברורה בין כביש ומדרכה כנדרש בהנחיות הבטיחות, תלמידים משוטטים בין האוטובוסים, ולפני כשבוע תלמיד נדרס.

במוסד נדחסו עוד ועוד תלמידים לכיתות אורגניות, בלי התחשבות בצפיפותן הרבה. למשל, בכיתה ז' 2 לומדים 43 תלמידים ובכיתה ז3 לומדים 41 תלמידים.

למרות כל הפניות החוזרות ונשנות של ועד ההורים למשרד החינוך, למועצה ולרשות ההתיישבות, המחדלים נמשכו. משרד החינוך, המועצה ורשות ההתיישבות כולם אשמים אשמה מלאה, ולמשרד החינוך אחריות עליונה כאחראי להבטחת שירותים.

לנוכח חומרת המחדלים הנ"ל, אני מבקש להעלות את הנושא כדיון מהיר בוועדת החינוך, התרבות והספורט.

בכבוד רב,

חבר הכנסת זחאלקה ג'מאל
